Diari Oficial de la Generalitat Valenciana


Sumari del DOGV 7618, del 18-09-2015 (2015/7630)

DECRET 12/2015, de 16 de setembre, del president de la Generalitat, de modificació del Decret 7/2015, de 29 de juny, pel qual determina les conselleries en què s'organitza l'administració de la Generalitat.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/09/16/12/dof/vci/html**

### Dades del document

Número de DOGV
:   7618

Data del DOGV
:   18-09-2015

Secció del DOGV
:   I. DISPOSICIONS GENERALS

Número del document
:   2015/7630


Data del document
:   16-09-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Presidència de la Generalitat
    * Vicepresidència i Conselleria d'Igualtat i Polítiques Inclusives
    * Conselleria d'Hisenda i Model Econòmic
    * Conselleria d'Habitatge, Obres Públiques i Vertebració del Territori
    * administració regional
    * competències de l'executiu
    * legislació

DECRET 12/2015, de 16 de setembre, del president de la Generalitat, de modificació del Decret 7/2015, de 29 de juny, pel qual determina les conselleries en què s'organitza l'administració de la Generalitat. [2015/7630]  
De conformitat amb les competències que m'atribueix l'article 12.1.b de la Llei 5/1983, de 30 de desembre, del Consell,  
  
  
DECRETE  
  
Article únic. Modificació dels articles 2, 3, 4, i 10 del Decret 7/2015, de 29 de juny, del president de la Generalitat, modificat pel Decret 10/2015, de 6 de juliol.  
Es modifiquen els articles 2, 3, 4, i 10 del Decret 7/2015, de 29 de juny, del president de la Generalitat, modificat pel Decret 10/2015, de 6 de juliol, la nova redacció dels quals s'inclou com a annex.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el dia que es publique en el Diari Oficial de la Comunitat Valenciana.  
  
València, 16 de setembre de 2015  
  
El president de la Generalitat,  
XIMO PUIG I FERRER  
  
  
  
ANNEX  
Nova redacció dels articles 2, 3, 4, i 10 del Decret 7/2015, de 29 de juny, del president de la Generalitat, modificat pel Decret 10/2015, de 6 de juliol  
  
1. L'article 2 queda redactat de la manera següent:  
«S'assignen a la Presidència de la Generalitat les competències en matèria d'assessorament al president i coordinació i impuls de l'acció interdepartamental del Consell, relacions amb la Unió Europea, l'Estat i altres comunitats autònomes, comunicació institucional de la Generalitat, promoció institucional, estudis d'innovació, turisme, administració local i mitjans de comunicació social, així com les competències en matèria de relacions amb les Corts, representació i defensa en judici i assessorament en dret a la Generalitat.  
Així mateix, també s'assignen a la Presidència de la Generalitat les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana i gestió de les competències en matèria de situacions d'emergència, així com les competències en matèria d'extinció d'incendis.»  
  
2. L'article 3 queda redactat com segueix:  
«La Vicepresidència comptarà amb l'Oficina de Suport a la Portaveu i l'Oficina del Secretariat del Consell.  
S'assignen a la Conselleria d'Igualtat i Polítiques Inclusives les competències en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.»  
  
  
3. L'article 4 queda redactat així:  
«S'assignen a la Conselleria d'Hisenda i Model Econòmic les competències en matèria d'hisenda, model econòmic i finançament, sector públic instrumental de la Generalitat, amb l'excepció dels seus organismes autònoms i els consorcis sanitaris adscrits a aquesta, patrimoni, projectes i fons europeus, i tecnologies de la informació i la comunicació de l'administració.»  
  
4. L'article 10 queda redactat com segueix:  
«S'assignen a la Conselleria d'Habitatge, Obres Públiques i Vertebració del Territori les competències en matèria d'habitatge, projectes urbans, obres públiques, vertebració del territori, paisatge, transports, ports, costes i aeroports.»


Còpia Permalink ELI